THAI บวก 5 วันติด! รับประเด็นบวกไม่ได้ติดแบล็คลิสต์บินเข้ายุโรป
THAI บวก 5 วันติด! ล่าสุด ณ เวลา 10.13 น. ราคาอยู่ที่ 23.90 บาท บวก 1.40 บาท หรือ 6.22% สูงสุดที่ 24.40 บาท ต่ำสุดที่ 23.20 บาท มูลค่าซื้อขายที่ 737.28 ล้านบาท
23 มิ.ย. 2559

ผู้สื่อข่าวรายงานว่า ราคาหุ้นบริษัท การบินไทย จำกัด (มหาชน) หรือ THAI ณ เวลา 10.13 น. ราคาอยู่ที่ 23.90 บาท บวก 1.40 บาท หรือ 6.22% สูงสุดที่ 24.40 บาท ต่ำสุดที่ 23.20 บาท มูลค่าซื้อขายที่ 737.28 ล้านบาท ขณะที่ดัชนีตลาดหุ้นไทยโดยรวมบวก 0.03%

โดยราคาหุ้นปรับตัวขึ้นเป็นวันที่ 5 ติดต่อกัน นับตั้งแต่ราคาหุ้นอยู่ที่ระดับ 19.10 บาท เมื่อวันที่ 17 มิ.ย.59 ซึ่งเป็นการปรับตัวขึ้นหลังมีประเด็นบวกจากการที่สายการบินสัญชาติไทย ไม่ได้ติดใน 214 สายการบิน จากทั้งหมด 19 ประเทศ ที่ไม่สามรถบินผ่านน่านฟ้ายุโรปได้
อนึ่งวานนี้ (21 มิ.ย.) นายอาคม เติมพิทยาไพสิฐ รัฐมนตรีว่าการกระทรวงคมนาคม เปิดเผยว่า การประชุมคณะรัฐมนตรี หรือ ครม. รับทราบรายงานของสำนักงานการบินพลเรือนแห่งสหภาพยุโรป หรือ EASA ซึ่งประเมินผลการตรวจสอบมาตรฐานการบินทั่วโลกว่า สายการบินสัญชาติไทย ไม่ได้ติดใน 214 สายการบิน จากทั้งหมด 19 ประเทศ ที่ไม่สามรถบินผ่านน่านฟ้ายุโรปได้ ทั้งนี้ ถือเป็นการการีนตีได้ว่า สายการบินของไทยมีมาตรฐานการบินระดับโลก
นอกจากนี้ ครม. ยังมีมติเห็นชอบขยายเวลาการใช้งบกลางเพื่อสำรองจ่ายในกรณีฉุกเฉิน วงเงินไม่เกิน 100 ล้านบาท เพื่อร่วมกันแก้ปัญหาให้ไทยสามารถปลดล็อกสัญลักษณ์ธงแดง ซึ่งมติดังกล่าวอยู่ในกรอบความร่วมมือระหว่าง EASA กับสำนักงานการบินพลเรือนแห่งประเทศไทย หรือ กพท. จากเดือนพฤษภาคม เป็นเดือนกันยายน 2559 เพราะทาง EASA ยังอยู่ระหว่างการจัดหาผู้เชี่ยวชาญประจำประเทศไทย 7 คน มาร่วมปฏิบัติหน้าที่กับ กพท.